A 13. századi kolduló rendek fokozatosan kialakult egységes alapelvek alapján építkeztek. Jellemző volt építészetükre az egyhajós csarnoktemplom, a torony elhelyezése a szentély mellett, stb. A ferences építészet második nagy korszaka a Hunyadiak kora. Hunyadi János és Hunyadi Mátyás király is erősen támogatta a ferences rendet, amelynek egyik közismert képviselője, Kapisztrán Szent János kiemelkedő szerepet játszott a közös Nándorfehérvári diadalban.